Janubiy Koreya prokuraturasi mamlakat prezidenti Pak Kin Xening korrupsiya mojarosiga aralashib qolgan dugonasiga rasmiy ayblovlar e’lon qildi, deb xabar bermoqda Reuters axborot agentligi. Agentlik ma’lumotlariga ko‘ra, ushbu ish doirasida prezidentning sobiq bosh yordamchisiga ham ayblovlar e’lon qilingan. Prezidentning o‘ziga uning daxlsizligi sababli ayblov e’lon qilib bo‘lmaydi. "Frans Press" axborot agentligining ma’lum qilishicha, prokuratura prezidentni korrupsiya mojarosida "muhim rol" o‘ynagan bo‘lishi mumkinligida gumon qilmoqda. Pak Kin Xening bu mojaro sababli reytingi rekord darajaga pasayib ketdi, bu ko‘rsatkich 5 foizni tashkil qilmoqda. Janubiy Koreya prezidenti atrofida siyosiy mojaro u dugonasi Tsoy Sun Silga o‘nlab nutqlarini rasman o‘qilishidan oldin berganini tan olgandan keyin avj olib ketgan. Bundan tashqari, Tsoy Janubiy Koreyaning yirik korporatsiyalariga bosim o‘tkazib, ulardan noqonuniy ravishda pul yig‘ganlikda gumon qilinmoqda.